LIT รุกหนักดิจิทัลมาร์เก็ตติ้ง เพิ่มช่องทางการเข้าถึงลูกค้าใหม่
LIT รุกหนักดิจิทัลมาร์เก็ตติ้ง เพิ่มช่องทางการเข้าถึงลูกค้าใหม่ พร้อมโชว์ "ทริสเรทติ้ง" จัดเครดิตองค์กร ที่ระดับ "BBB-" ด้วยแนวโน้ม "Stable" หรือ "คงที่"
LIT รุกหนักดิจิทัลมาร์เก็ตติ้ง เพิ่มช่องทางการเข้าถึงลูกค้าใหม่ พร้อมโชว์ "ทริสเรทติ้ง" จัดเครดิตองค์กร ที่ระดับ "BBB-" ด้วยแนวโน้ม "Stable" หรือ "คงที่"
11 ธ.ค. 2562

คุณสิตาพัชร์ นิโรจน์ธนรัฐ ผู้ช่วยกรรมการผู้จัดการ บริษัท ลีซ อิท จำกัด (มหาชน) หรือ LIT เปิดเผยว่า ภาพรวมของทิศทางกลยุทธ์ปี 2562-2563 บริษัทฯจะเดินหน้ามุ่งเน้นการเติบโตอย่างยั่งยืน (Sustainable Growth) และมุ่งเพิ่มขีดความ สามารถในการแข่งขัน (Increase Competitiveness) ควบคู่ไปกับการบริหารจัดการความเสี่ยงด้านสินเชื่อ (Credit Risk Management)
สำหรับผลการดำเนินงานในงวด 9 เดือนแรกของปี 2562 มีรายได้รวม 351.27 ล้านบาท เพิ่มขึ้น 14.68 ล้านบาท หรือ 4.36% เทียบช่วงเดียวกันของปีก่อนมีรายได้รวม 336.59 ล้านบาท และมีกำไรสุทธิในงวด 9 เดือนแรกที่ 102.68 ล้านบาท ในขณะที่พอร์ตลูกหนี้สินเชื่ออยู่ที่ 2,655.08 ล้านบาท และมียอดปล่อยสินเชื่ออยู่ที่ 7,649 ล้านบาท นอกจากนี้ บริษัทฯ เตรียมออกขายหุ้นกู้ 950 ล้านบาท เพื่อนำไปชำระคืนหุ้นกู้ที่จะครบกำหนดในปี 2563 และนำไปใช้เป็นทุนหมุนเวียนของบริษัทสำหรับการขยายพอร์ตในไตรมาสที่ 1/2563
โดยล่าสุดทริสเรทติ้งจัดอันดับเครดิตองค์กรของ LIT ในระดับน่าลงทุน (Investment Grade) ที่ระดับ “BBB-” ด้วยแนวโน้ม “Stable” หรือ “คงที่” สะท้อนถึงการที่บริษัทฯมีฐานเงินทุนที่แข็งแกร่ง รวมถึงมีผลประกอบการทางการเงินที่น่าพอใจ และมีแหล่งเงินทุน และสภาพคล่องที่เพียงพอ ในการประเมินอันดับเครดิตทริสเรทติ้งยังพิจารณารวมถึงประวัติการดำเนินงานที่เพียงพอของบริษัทในการให้สินเชื่อแก่กลุ่มผู้ประกอบการขนาดกลางและขนาดย่อม (SMEs) ที่เน้นการรับงานโครงการจากภาครัฐอีกด้วย ซึ่งการจัดอันดับเรทติ้งจะส่งผลทำให้การขายหุ้นกู้ได้รับการตอบรับจากนักลงทุนที่ดียิ่งขึ้น และยังสามารถลดต้นทุนทางการเงินซึ่งเป็นต้นทุนหลักของบริษัทฯ ในปี 2563
“แผนการดำเนินงานในปีนี้ เราให้ความสำคัญกับการเติบโตที่ยั่งยืน และการเพิ่มขีดความสามารถในการแข่งขัน ควบคู่ไปกับการบริหารความเสี่ยงด้านเครดิต ตามโรดแมพระยะยาวที่วางไว้ (2561-2563)”
โดยในช่วงที่ผ่านมา LIT ได้มีการปรับกลยุทธ์ด้านการตลาดเพื่อรองรับการให้บริการในกลุ่มลูกค้าเฉพาะทาง ทำให้สามารถคัดเลือกผลิตภัณฑ์ทางการเงินของบริษัทฯ ที่มีความหลากหลายได้ตรงความต้องการของลูกค้าได้เป็นอย่างดี อีกทั้งยังเดินหน้าขยายตลาดผ่านช่องทางดิจิทัลมาร์เกตติ้ง เพื่อเพิ่มช่องทางการเข้าถึงสินเชื่อให้แก่ลูกค้า SMEs อีกช่องทางหนึ่ง ซึ่งปีที่ผ่านมาได้รับการตอบรับที่ดี โดยลูกค้าที่มาจากตลาดออนไลน์มีสัดส่วนคิดเป็น 20% ของจำนวนรายลูกค้าใหม่ทั้งหมด
ส่วนแนวโน้มผลการดำเนินงานในปี 2562-2563 คาดว่าจะเติบโตจากการให้สินเชื่อเพื่อสนับสนุนโครงการภาครัฐตามกระแสเทคโนโลยีในยุคดิสรัปชัน โดยล่าสุดบริษัทฯ ได้สนับสนุนสินเชื่อนวัตกรรมที่จอดรถอัจฉริยะแห่งอนาคต มูลค่าสัญญากว่า 70.96 ล้านบาท อีกทั้งยังคงเดินหน้าให้สินเชื่อในโครงการติดตั้งเครื่องตรวจอาวุธและระเบิด-สายพานลำเลียง เพื่อยกระดับความปลอดภัยสนามบินในประเทศตามมาตรฐาน ICAO และโครงการวิทยุสื่อสารโทรคมนาคม
ขณะที่ผลการดำเนินงานย้อนหลังของ LIT นับตั้งแต่เข้าจดทะเบียนในตลาดหลักทรัพย์ฯ ทำสถิติสูงสุดใหม่ในทุกปี โดยปี 2557-2561 กำไรสุทธิ 47.81 ล้านบาท 70.45 ล้านบาท 100.66 ล้านบาท 145.49 ล้านบาท และ 148.84 ล้านบาท อีกทั้งบริษัทฯ ได้รับการจัดอันดับบริษัทจดทะเบียนที่มีการกำกับดูแลกิจการ (CG Score) ประจำปี 2562 ในระดับดีเลิศ (Excellent) ต่อเนื่องถึง 2 ปีซ้อน (2561-2562) อีกด้วย
สำหรับผู้ประกอบการ SMEs ที่ทำงานกับภาคราชการและบริษัทเอกชนขนาดใหญ่ และกำลังมองหาสินเชื่อเพื่อเสริมสภาพคล่องทางธุรกิจ เช่น บริการรับซื้อหนี้ทางการค้าด้วยการเปลี่ยนบิลเป็นเงินสด  สินเชื่อเพื่อค้ำซองประมูล ตลอดจนสินเชื่อเพื่อสนับสนุนโครงการที่อนุมัติเร็ว วงเงินสูง และไม่ต้องใช้หลักทรัพย์ค้ำประกัน ท่านสามารถสมัครสินเชื่อด่วนได้ที่ www.leaseit.co.th โดยเจ้าหน้าที่จะติดต่อกลับภายใน 24 ชม. หรือโทรเบอร์ 02-163-4255 และ 095-783-1595 และฝากกดไลค์กดแชร์เฟสบุ๊คเพจ “Lease IT สินเชื่อธุรกิจ เพื่อนคู่คิด SMEs” เพื่อติดตามรับข้อมูลที่เป็นประโยชน์กับ SMEs ด้วยนะคร้า